1. čas BOSANSKI JEZIK

Nastavna jedinica: Sastavljanje rečenica u smislene cjeline (vježbanje)

PONOVIMO !

U rečenici je najčešće vršilac radnje na prvom mjestu, a tek iza njega glagol kojim se označava radnja, stanje ili zbivanje.

Pri sastavljanju rečenica moramo paziti da rečenica bude jasna, smislena cjelina.

Rečenica je razumljiva samo ako su riječi u njoj pravilno poredane.

Učenici u svoje sveske pišu:

Sastavljanje rečenica u smislene cjeline 26.3.2020.

(vježba)

Ove rečenice su pretrpjele zemljotres, pa je u njima sve ispreturano. Pokušajte vi da svaku riječ vratite na njeno pravo mjesto.

1. Tek je brdo izišlo iza sunca, a krevet skoči iz prostranog čiče, navuče noge na opanke, stavi glavu na kapu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Rogata livado, idi pasi na zelenoj kravi, a ja ću noge pod put, pa ću poći u drva da donesem šume.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Čiča stavi rame na sjekiru i namignu babom na svoje oko.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Bako, skuvaj u jajetu četiri lonca dok se posao vrati s čiče. Danas će ručak slatko pojesti starca.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Pred kućnom babom dočeka ga vjerni prag.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rješenja:

1. Tek je sunce izašlo iza brda, a čiča skoči iz prostranog kreveta, navuče opanke na noge, stavi kapu na glavu .
2. Rogata kravo, idi pasi na zelenoj livadi, a ja ću put pod noge, pa ću poći u šumu da donesem drva.
3. Čiča stavi sjekiru na rame i namignu okom na svoju babu.
4. Bako, skuvaj u loncu četiri jajeta dok se čiča vrati s posla. Danas će starac slatko pojesti ručak.
5. Pred kućnim pragom dočeka ga vjerna baba.

Domaća zadaća: Odabrati tekst iz čitanke po želji i vježbati čitanje.

2. čas MOJA OKOLINA

Nastavna jedinica: Kako nastaje geografska karta?

Učenici u svoje sveske pišu:

Geografska karta 26.3.2020.

Kako nastaje geografska karta?

Geografske karte najčešće predstavljaju veći prostor, dio ili cijelu državu ili više država.

Zbirka geografskih karata zove se ATLAS.

U nastanku geografske karte učestvuje više ljudi različitih zanimanja.

1. TOPOGRAF proučava prostor koji će biti prikazan na karti, mjeri ga i unosi u vrlo precizne skice.

2. Snimanje prostora iz aviona, da bi se znao raspored objekata u prirodi.

3. KARTOGRAF unosi na papir podatke koje je dobio od topografa s terena i iz avionskih snimaka.

4. U štamparijama se štampaju karte.

Svaki od četiri postupka prikazan je u udžbeniku na strani 69.

3. čas INFORMATIKA

Nastavna jedinica: Pišemo na računaru

Učenici u Microsoft Word-u (ovaj program na kojem i ja pišem časove) trebaju napisati uz pomoć tastature 6 rečenica po želji iz priče „ Ledena gora“ čitanka strana 47. ( Vježba za ocjenu)